b'\n_START_ARTICLE_\nNapaluvunkorjaus\n_START_PARAGRAPH_\nNapaluvunkorjaus on karttapohjoisen ja napapohjoisen v\xc3\xa4linen kulma._NEWLINE_Napaluvunkorjaus on positiivinen napapohjoisen ollessa karttapohjoisesta it\xc3\xa4\xc3\xa4n ja negatiivinen p\xc3\xa4invastaisessa tapauksessa._NEWLINE_Geodesian termi meridiaanikonvergenssi merkitsee samaa kuin napaluvunkorjaus, mutta se on vastakkaismerkkinen._NEWLINE_Napaluvunkorjauksen suuruus riippuu k\xc3\xa4ytetyst\xc3\xa4 karttaprojektiosta ja pisteen leveys- ja pituusasteesta. Pienimittakaavaisilla yleiskartoilla se saattaa olla huomattavan suuri. Suomalaisilla maastokartoilla, joiden tasokoordinaattij\xc3\xa4rjestelm\xc3\xa4 on ETRS-TM35FIN ja karttaprojektio on poikittainen Mercator, napaluvunkorjaus on suurimmillaan noin seitsem\xc3\xa4n astetta._NEWLINE_Kun napaluvunkorjaus on nolla, niin napapohjoinen ja karttapohjoinen yhtyv\xc3\xa4t. Poikittaisella Mercator-projektiolla karttojen napaluvunkorjaus on nolla keskimeridiaanilla. Er\xc3\xa4iss\xc3\xa4 tilanteissa napaluvunkorjaus on kaikkialla nolla, kuten Mercatorin projektiossa.'